חוק-יסוד: הכנסת (תיקון מס' 50 - הוראת שעה) 
הצעת חוק פרטית, הכנסת ה-23
פורסם: ספר החוקים, חוברת 2845, עמ' 420, 2020-08-24T00:00:00+03:00
חוק זה דוחה את היום הקובע לאישור חוק התקציב לפי סעיף 36א לחוק יסוד: הכנסת ליום ח' בטבת התשפ"א (23 בדצמבר 2020). כמו כן, קובע החוק בהוראת שעה תוספת של 11 מיליארד שקלים חדשים לתקציב ההמשכי. כמו כן נקבע כי שר האוצר יביא לאישור הממשלה תכנית פעולה מפרטת לשימוש בסכום ההוצאה הממשלתית שתובא לאישור ועדת הכספים של הכנסת עד ליום כ"ד באלול התש"ף (13 בספטמבר 2020). הממשלה לא תהיה רשאית להוציא את סכום 11 מיליארד השקלים האמור ללא אישורה של ועדת הכספים את התכנית האמורה. בנוסף, נקבע כי שינוי בסכומים של מרכיבי התכנית בשיעור העולה על 15% מאחד ממרכיבי התכנית, טעון אישור ועדת הכספים של הכנסת.